Les mutualitats de previsió social i les altres entitats asseguradores poden sol·licitar la cancel·lació d'una inscripció al registre administratiu d'entitats asseguradores corresponent en qualsevol moment, llevat que la normativa reguladora del procediment estableixi un termini més concret.
Documentació que cal aportar per inscriure la cancel·lació
Per inscriure la cancel·lació registral d'una entitat asseguradora, a més del formulari de sol·licitud, s'ha de presentar, perquè l'òrgan supervisor la qualifiqui, la documentació acreditativa d'haver seguit un procediment de liquidació, que finalitza amb l'extinció de l'entitat asseguradora.
També, procedeix la cancel·lació registral de l'entitat en el cas de canvi d'organisme supervisor competent.
La documentació s'ha de presentar en un fitxer únic en format PDF, ja que es tracta de dades o documents de tipus text.
En el cas que per a un mateix procediment administratiu calgui presentar diferents documents PDF, per fer la tramesa s'han d'unificar en un sol fitxer PDF, tenint en compte que no es poden barrejar en un mateix fitxer documents d'entitats asseguradores diferents.
Si cal trametre documents d'entitats asseguradores diferents, s'han de fer trameses separades per a cada entitat, cadascuna amb el seu formulari de tramesa.
· Si el document que es vol enviar no ocupa més de 4Mb, el fitxer PDF es pot adjuntar directament al formulari de tramesa.
· En el cas que el fitxer PDF ocupi més de 4Mb, el procediment de tramesa és el següent:
En primer lloc, s'ha d'enviar el formulari de tramesa sense adjuntar-hi cap document.
En segon lloc, s'ha d'utilitzar la pantalla d'acusament de rebuda que la persona usuària visualitza un cop s'ha enviat el formulari de tramesa, per adjuntar-lo i enviar-lo.
El límit màxim dels documents que es poden adjuntar a la pantalla d'acusament de rebuda és de 24,41 Mb.
· En qualsevol cas, el nom del fitxer PDF ha de respectar la codificació següent ( en majúscules i sense accents ): codi de quatre dígits de l'entitat_data de presentació del document en format DDMMAAAA_fitxer.pdf.
En aquest manual es detallen tots els requeriments relatius a la tramesa de documentació relacionada amb les mutualitats de previsió social i les altres entitats asseguradores circumscrites a l'àmbit competencial de la Generalitat de Catalunya, que figuren inscrites en els registres administratius d'entitats asseguradores de Catalunya.
S'ha d'emplenar el formulari que permet fer la tramitació electrònica i s'hi ha d'adjuntar el document en format PDF (dades o documentació tipus text).
En tots els formularis cal marcar el camp de rebrer avisos per correu (està a l'apartat del representant, al de dades de contacte i al de notificació) i afegir un correu electrònic d'ús habitual.
La resolució estimatòria o de denegació de la cancel·lació s'ha d'emetre en un termini màxim de tres mesos des que es rep la sol·licitud.
Si s'exhaureix aquest termini sense que s'hagi emès una resolució expressa, s'ha de considerar que la sol·licitud de cancel·lació ha estat desestimada; és a dir, el silenci té caràcter negatiu.
Si s'observen defectes que es poden reparar, l'Administració requerirà la persona interessada perquè els esmeni.
La persona titular de la direcció general competent en matèria de supervisió d'entitats asseguradores notifica la resolució de la cancel·lació de la inscripció o de denegació de la cancel·lació a l'entitat.
La mateixa resolució que signa la persona titular de la direcció general competent en matèria de supervisió d'entitats assseguradores incorpora el peu de recurs i el termini per interposar-lo.